Група была невялікая — пяць, часам шэсць чалавек, але аўтар сцэнарыя быў з намі пастаянна і не прападаў ні на адзін дзень. Па яго волі маршрут часам нечакана адхіляўся ад вызначанага. Мы начавалі ў прыватных хатах, маленькіх гасцінічках, а часцей за ўсё — ва ўзятых з сабой дзвюх палатках, балазе лета было цёплае. Змены маршруту часам давалі непрадказальны вынік: адзняты матэрыял мог быць вельмі цікавым, але грошай на жыццё катастрафічна не хапала: іх пераводзілі ў гарадок, куды мы павінны былі прыехаць. Насамрэч, мы начавалі ў палатках дзе-небудзь у лесе ці на беразе возера Свіцязь.